O investigatie de Lucian Mindruta si Manuel Avramescu

Nu stiu daca va mai aduceti aminte: acum cateva luni se inaugura la Ghimbav o investitie Eurocopter, in prezenta presedintelui Frantei, Hollande.

In aceeasi zi, un grup de profile de facebook a dat share la stire, insotita de un acelasi comentariu: „Totul a fost bine gandit, ne-au distrus fabricile, pentru a ne construi ei altele in care lucrem ca niste sclavii”. Am respectat ortografia.

Cum vedeti, acelasi text a fost preluat cu mici variatiuni si cu copy/paste intre ei, de cel putin 20 de persoane. Teoretic, diferite…)

Această prezentare necesită JavaScript.

Cele mai multe din profilele din slide-show par false. Dar unele sunt construite cu migala, in timp, prin share-ul unor virale care nu au nicio legatura cu politica. Una dintre ele, de exemplu, Diana Alexandra Nichita, are 1000 de followers si 5000 de prieteni.

Pentru realizarea acestui material m-a ajutat Manuel Avramescu. El a incercat sa se imprieteneasca cu Diana, fara succes. Nu mai e loc. Asa ca s-a uitat pe poze:

„Am verificat pozele – nu exista nici macar una (din 450) care sa fie personala. Toate sunt luate de pe net, majoritatea chestii neutre de genul meme, flori, animale, citate, peisaje etc” spune Manuel.

Printre picaturi, in universul online al postacilor apare si componenta nationalista, care in esenta zice cam asa: Romania e o tara minunata, dar nu mai e ca pe vremuri, pentru ca azi suntem colonie. Vezi poza asta cu Ceasca, distribuita de pe un alt portal aparent nevinovat si textul: „Bun, rau, macar iubea Romania. Cei care o conduc o vand la straini!”

Aceste profile sunt foarte active, zilnic. Dau share la chestii simpatice, sa atraga audienta. Dar nu intra in discutii.

„De exemplu, tanti Maria Cassano Laura are zeci de postari pe luna (media 2-3/zi). La foarte putine exista un mesaj personal. Majoritatea sunt simplu „share”. Nu exista discutii/comentarii/like-uri la comentarii la niciuna dintre postari” spune Manuel.

Multe postari promoveaza cateva site-uri:

– jurnalul.net

– stiri-interactive.com

– viralmix.net (disparut in ultima luna)

– jurnalista.net

– stiriziare.net

Site-urile par trase la indigo.

Exemplu: pe doua site-uri diferite, paginile http://jurnalista.net/despre-jurnalista-net/ si http://stiriziare.net/despre-stiriziare-net/ sunt identice :)))) Doua site-uri diferite si-au luat cu copy/paste fix descrierea misiunii si obiectivelor site-ului. Nicio vorba despre autori, fireste!

Site-ul jurnalista.net e inregistrat in Panama, cu numele cumparatorului la secret. Adresa e in Cluj, la … Facultatea de Jurnalism. Lol. Telefonul listat pe pagina de facebook nu e disponibil. Serverul e in California. Traficul e bun. Am reusit sa gasesc insa un nume aici, prin cotloanele internetului: Elena Brasoveanu Condurache.

Cine e Elena?

E… mai multe. Si nu seamana asa tare intre ele… nu mai zic ca detaliile personale difera. Ce nu difera e faptul ca toate trei sunt foarte frumoase. Ah, da, si continutul: mai toate promoveaza acelasi univers de pagini – care se schimba la cateva luni.

UPDATE: Unele dintre profilele de mai jos au link-uri care deja, la nici o ora de la aparitia acestui articol au fost restrictionate sau nu mai functioneaza. Oamenii se misca repede sa-si acopere urmele!

Ca sa ne protejeze de fake-uri (!!!), Elena isi face si o pagina „Official”. O pagina muncita, odata ce in ianuarie anul asta, ultima oara cand am putut-o vedea, avea 100.000 de fani!

Ce-a publicat zilele astea? Pai uite, Elena e uimita de armata rusa, care face poduri foarte rapid.

Dar stai, ca mai avem o alta Elena Condurache

Care strecoara si ea, mai rar, stiri emotionante din Rusia, ca asta:

Si mai e un profil cu acelasi nume si care da share la cam acelasi tip de content.

Aici am gasit scrisoarea unui roman, un text care e un mare bla, bla, in care insa titlul e relevant, caci, in afara de greseala de scriere in limba romana, contine cuvintele cheie ale propagandei „sluga la straini”, care trebuie impinse in fata. Simpatic e ca site-ul asta promoveaza si el (in dreapta sus a imaginii de mai jos) stirea cu uimitoarea armata rusa care face poduri repede. Mai repede decat face site-uri?

Dar cine sunt fetele astea, Elenele noastre? Am putea, doar dupa poze, sa gasim o identitate?

Ei bine, e posibil, cel putin in doua cazuri. Exista online motoare de cautare carora le dai o poza si se intorc cu un raspuns.

Am pus imaginea de pe pagina de profil a doamnei Condurache Official in motorul Tin Eye…

Si iata ce-a gasit. Poza apare si pe un site rusesc pe nume sevelina.ru, ceva cu fete, dar si pe unul de fotografie, 500px.

Dap. Am gasit-o. Elena Condurache Official din poza se numeste Sveta. Pe catel il cheama Vuk. Pe fotograf, Vitali Zimarin.

Intr-un alt caz, ca sa nu fie suparare, s-a apelat la o poza de la Holywood. Aceasta Elena Condurache

E de fapt…Mary Elisabeth Winstead, o actrita.

Dar sa ne intoarcem la postacii cu care am inceput:

Fetele astea, Diana Alexandra Nechita si Maria Cassano Laura (foarte simpatice de altfel, dupa poze) si alte cateva zeci daca nu sute de profiluri promoveaza aceeasi lista de surse de „stiri”. Ambele au avut acelasi comentariu la afacerea Eurocopter: o afacere proasta pentru Romania. Un comentariu, dupa mine, propagandistic si care loveste chiar in interesele economice ale tarii.

Poate si pentru ca asta e una dintre liniile de comunicare ale acestui desant online: atacul economic, la companii si initiative care cresc forta economiei (si armatei) Romaniei?

In restul timpului, postacii se ocupa cu un lucru cu un potential si mai subversiv: promoveaza platforme de social media pentru utilizatorii care nu stiu ca, odata cu un like, intra pe lista de potentiali cititori captivi, gata sa fie manipulati si data viitoare, cand interesele o vor cere. Si posteaza in grupuri mari, pentru a mari reach-ul si a aduna prieteni, „liker-i”, pe platformele lor.

Tot Manuel a descoperit: „Maria Cassano Laura a promovat in ultimele luni din 2016 http://viralmix.net care are continut identic cu http://www.daily-clips.net/„.

Primul a fost inchis in decembrie, nu se stie de ce. Al doilea merge inca. Acolo, printre zeci de teme inocente au fost inserate si doua stiri „virale”:

http://viralmix.net/priveste-cum-se-asfalteaza-drumurile-rusia-numai-24-de-ore/

http://www.daily-clips.net/video/36/urmare-te-cu-atentie-cum-se-asfalteaza-un-drum-in-rusia-in-doar-24-de-ore-o-sa-invatam-vreodata-de-la-ei-cand-putem-vedea-i-la-noi-a-a-ceva-/

Am reusit sa dau de numele celui care a inregistrat ViralMix. Spune ca site-ul nu mai e la el si ma roaga sa nu-i fac publica identitatea. N-a putut sa-mi dea detalii, decat ca astfel de site-uri vor mai aparea cu zecile, mai ales dupa publicarea acestui articol…

Oricum sunt deja altele.

Din decembrie, aceleasi profile de postaci (Diana, Cassano, una dintre Elene) au schimbat tinta si acum promoveaza o pagina pe nume I-UMOR.Net. Va las placerea s-o descoperiti si sa aflati a cui e. Nu va fi usor, pentru ca numele e si el la secret.

Da. Cursa soarecelui cu pisica e in toi.

Dar cine e soarecele si cine pisica?

De raspunsul asta depinde, in mod curios, chiar o parte importanta a ceea ce gandesc romanii. Cu picatura… care nu cred ca-i chinezeasca… aceste site-uri modeleaza opinia publica intr-un proces complex de inginerie sociala.

Unde vor sa ne aduca, in urmatorul articol.